REGOLAMENT TAL-KUMMISSJONI (KE) Nru 1311/2007
tat-8 ta’ Novembru 2007
li jistabbilixxi r-rata definittiva ta’ rifużjoni u l-perċentwal tal-ħruġ ta’ liċenzji għall-esportazzjoni tas-sistema B fis-settur tal-frott u tal-ħaxix (tadam, larinġ, lumi, għeneb ta’ l-ikel, tuffieħ u ħawħ)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex (1),
Wara li kkunsidrat ir-Regolament tal-Kummissjoni (KE) Nru 1961/2001 tat-8 ta’ Ottubru 2001 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 2200/96 rigward ir-rifużjonijiet ta’ l-esportazzjoni tal-frott u tal-ħxejjex (2) u b’mod partikolari l-Artikolu 6(7) tiegħu,
Billi:
(1)
Ir-Regolament tal-Kummissjoni (KE) Nru 628/2007 (3) stabbilixxa l-kwantitajiet indikattivi li għalihom jistgħu jinħarġu liċenzji għall-esportazzjoni tas-sistema B.
(2)
Rigward il-liċenzji tas-sistema B mitluba mill-1 ta’ Lulju sat-31 ta’ Ottubru 2007 għat-tadam, larinġ, lumi, għeneb ta’ l-ikel, tuffieħ u ħawħ, jaqbel li tiġi stabbilita r-rata definittiva ta’ rifużjoni fil-livell tar-rata indikattiva, u li jiġi stabbilit il-perċentwal tal-ħruġ ta’ liċenzji għall-kwantitajiet mitluba,
ADOTTAT DAN IR-REGOLAMENT:
Artikolu 1
Għall-applikazzjonijiet għal liċenzji għall-esportazzjoni tas-sistema B imressqa skond l-Artikolu 1 tar-Regolament (KE) Nru 628/2007 bejn l-1 ta’ Lulju ul-31 ta’ Ottubru 2007 il-perċentwal tal-ħruġ u r-rati ta’ rifużjoni applikabbli huma stabbiliti fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fid-9 ta’ Novembru 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 8 ta’ Novembru 2007.